blandstamp
Store norske leksikon,Historie,Kulturhistorie,Gjenstanders kulturhistorie
En blandstamp var et kar som ble brukt til oppbevaring av drikke. Blandstampen var lagget med to forlengede staver. Karet hadde form som en sylinder og ble holdt sammen med treband. Blandstampen skiller seg fra ambaren eller dallen ved at den er større og ikke kan løftes etter en hank i lokket. Blandstampen har ofte et todelt lokk med en knott som den bevegelige delen kan løftes med.
Bruken Blandstampen stod gjerne ved døra til stua. Ved siden av eller inni stampen hang det en drikkeøse (blendause), som ble benyttet av alle i husholdet.Drikken i blandstampen var oftest en blanding av myse og vann eller saup (kjernemelk) og vann. Det kunne også være syrnet melk. Les mer i Store norske leksikon blendskål myse Litteratur Østby, Jon Birger (1984). Nomenklatur for melkestell. Med tegninger av Torill Sand. Norske Kunst- og kulturhistoriske Museer.